proxectonos/corpus_dominio_legal_administrativo_tmp huggingface dataset:
ALLEAMENTO, MEDIANTE POXA PÚBLICA DA PARCELA MUNICIPAL NÚM 172 DO IPMS (PARCELA 3A RESULTANTE DA XESTIÓN DO ÁMBITO «U. E 2 PERI U. A 2 SENSAT SITA NO CAMIÑO IGREXA 30-ALCABRE) EXPTE 1984/433
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 13/12/2019)

O Consello da Xerencia Municipal de Urbanismo do Excmo. Concello de Vigo, en sesión ordinaria do día 17 de setembro de 2019, acordou aprobar o expediente patrimonial e o prego de cláusulas económico-administrativas que rexerá o procedemento para o alleamento, mediante poxa pública con proposición económica en sobre pechado, da parcela municipal núm 172 do IPMS (parcela 3A resultante da xestión do ámbito «U. E 2 PERI U. A 2 SENSAT sita no Camiño Igrexa 30-Alcabre), e dispuxo a apertura do procedemento de adxudicación por medio da publicación de anuncios no Boletín Oficial da Provincia de Pontevedra e no Diario Oficial de Galicia (Expte.1984/433). ÓRGANO DE CONTRATACIÓN: Xerencia Municipal de Urbanismo do Concello de Vigo, con domicilio en Praza do Rei, s/n VIGO (Pontevedra). PARCELA A ALLEAR: Parcela 172 do IPMS que se corresponde coa parcela 3A resultante da xestión do ámbito U. E 2 PERI U. A 2 SENSAT sita no Camiño Igrexa 30-Alcabre. GARANTÍA PROVISIONAL: 5% do tipo de licitación. MODALIDADE DE ALLEAMENTO: Poxa pública á alza con proposición económica en sobre pechado. LUGAR DE CONSULTA DO PREGO E DOCUMENTACIÓN: Oficinas e perfil do contratante da Xerencia de Urbanismo https://sede.vigo.org/expedientes/perfilcontratante.PRAZO DE PRESENTACIÓN DE OFERTAS: 45 días naturais dende a publicación do último anuncio da apertura da convocatoria ben no BOP ou no DOG. LUGAR DE PRESENTACIÓN DE OFERTAS*: Luns a venres: Rexistro da XMU, de 9:00 a 13:30 h. No caso da presentación por outros medios segundo o art.16 da Lei 39/2015 de 1 de outubro, deberá xustificarse a data de presentación e anunciar a presentación no mesmo día ao órgano de contratación por correo electrónico á dirección urb. scentrais@vigo. org. Ver cláusula 8.1 do prego regulador. FORMA DE PRESENTACIÓN DE OFERTAS: A indicada no apartado 8.2 do prego de condicións económico-administrativas, consonte os modelos anexos do referido prego. LUGAR E DÍA DO ACTO PÚBLICO DE APERTURA DE OFERTAS: Na sede da Xerencia Municipal de Urbanismo, nos dez días hábiles seguintes á conclusión do prazo de admisión das diferentes posturas. As posibles variacións serán publicadas no perfil do contratante. Situación: Camiño Igrexa 30, Alcabre. Ref. Catastral: 9847448NG1794N0001JD Superficie da parcela: 158 m2–Edificabilidade: 199 m3 Inscrita no Rexistro da propiedade n.º 3 de Vigo, Tomo 1149, Libro 1144, Folio 103, finca: 66456 Cargas e gravames: Ver descrición completa. Tipo mínimo de licitación: 113.911,58 euros (máis IVE) Vigo, 28 de novembro 2019 A VICEPRESIDENTA DA XMU (Resolución do 11/07/2019); Adeline Panades La O
CONVOCATORIA PARA A CONFECCIÓN DUNHA BOLSA DE EMPREGO PARA A CATEGORIA DE ARQUITECTO/A CON CARACTER DE PERSOAL FUNCIONARIO INTERINO
ADMINISTRACIÓN LOCAL — Municipal — Vilaboa (Bolsas de emprego, 12/04/2019)

Por resolución de Alcaldía nº 138 de 03 de abril de 2019, aprobáronse as bases e a convocatoria para a constitución dunha bolsa de emprego para cubrir as posibles prazas vacantes de persoal funcionario desta Corporación, no posto de arquitecto/a, con carácter de interinidade mediante o sistema de concurso-oposición libre. Grupo: A; Subgrupo: A1; Escala: administración especial; Subescala: técnica con carácter de interinidade O período de presentación de solicitudes será de sete días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no Taboleiro de Anuncios do Concello de Vilaboa, na páxina web (www.Vilaboa.org) e na sede electrónica. Vilaboa 04 de abril de 2019. Jose Luís Poceiro Martínez (Sinatura dixital ao marxe)
EXPEDIENTE DE BAIXAS DE OFICIO POR INCLUSIÓN INDEBIDA NO PADRÓN MUNICIPAL DE HABITANTES
ADMINISTRACIÓN LOCAL — Municipal — Poio (Outros documentos, notificacións e informacións públicas, 16/05/2019)

Visto o expediente tramitado sobre Baixa de Oficio (por Inclusión Indebida) no Padrón Municipal de Habitantes, que se tramita no Negociado de Estatística deste Concello, xa que, figurando inscritos no Municipio de Poio, en realidade non residen nel, incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais de 11 de Xullo de 1986, modificado polo Real Decreto 2612/1996 de 20 de decembro; Unha vez intentada a notificación, de conformidade co artigo 42 da Lei 39/2015, do 1 de outubro, do Procedemento Administrativo Común das Asministracions Públicas, non podendo levarse a cabo ó non acudir os interesados, a Resolución da Alcaldía de data 10 de outubro de 2018 RESOLVEU: 1º) Avogar a competencia delegada na Xunta de Goberno Local en materia de empadroamento para proceder á resolución do expediente de Baixa de Oficio por Inclusión Indebida e 2º) Procédese a instar a Baixa de Oficio por Inclusión Indebida abríndose un trámite de audiencia no prazo de quince días, contados desde o día seguinte á publicación deste anuncio no Boletín Oficial do Estado e publicarase no taboleiro de anuncios deste Concello de Poio, para que os interesados, que se relacionan, poidan presentar ante esta Alcaldía as alegacións que consideren pertinentes respecto á súa situación no padrón de habitantes, facéndoselles saber que, rematado o devandito prazo, entenderase que renuncian a figurar empadroados/as neste Concello e continuarase cos trámites relativos á baixa de oficio das seguintes persoas: ORIMAR ENDRINA ADELLAN FUMERO VICTORIA ANDREA GREGORIO ALEJANDRO LOPEZ DE GAMARRA BARGA RODRÍGUEZ MIGUEL RACHAEL RIAGUAS BOUKADIDA NICOTELA LORENZO ANTONIO FRANQUEIRO GARCIA DE LARA RICARDO ANDRES ZUAZOBIDE ELCORO IRIBE CONSTANTIN RAZVAN BALCU VILLALBI ANTONIO VICENT LASPALAS OTI AIXA MARIA DIMITRINA HUMADA CANICIO JANMARE COBZARU ASUNCION TERESA SCHWEIGER GOMES COBZARU CHUNHUA SABALL BARRIO COBZARU RAZVAN COBZARU TOBIAS COBZARU VIOLETA CRISTINA MENJIVAR DIAZ DE SARRALDE COBZARU LUCINDA JANDIRA JOHN THOMAS SPINDLER DOMINTE MAGANINHO ELENA ANA ARRETXE EL GHAOUAT CAIO SAYEM GOMEZ DE LAS CORTINAS BLAS MIGUEL PANICELLO EL JABIRY PAOLA TERESA YULIMAR VALDEAVERO MIRABILE NATALIA ELISA PIRVAN GERGINOV ROSA YAEL ARANSOLO CROSSLEY JABRAN OLD ZOHRI AÍDA TUDOREL SANDERS BERGONDO FERNÁNDEZ JIMÉNEZ BRENDA DOGAN FONTCUBERTA BELEN LUCIA GUAYDIA LAMPLE PACIANO CONSONNI HOMBRAO MILAGROS CARMEN BARRANTE DE LA MARTIN MARIA PILAR CARMEN PERNAS DELSORS MARIAN VIOREL MOL BENBAHIA LANA HELMUT JOSEF GALDOS SADARANGANI NANI AURELINA FRANESQUI VEGUILLAS AURELIEN LOA DYKES TANIA BELEN MARTINEZ TEBAR BALESTRINI RUTH ALEJANDRA BYRNE BASTOR JOSE LEONEL INCHUSTA CABAÑUZ JIA QI QUILUMBA MENDEZ VILLAMIL ISSAM QASMAUOI Asinado dixitalmente á marxe O Alcalde: Luciano Sobral Fernández
APROBACIÓN DA LISTA PROVISIONAL DE ADMITIDOS E EXCLUIDOS NO CONCURSO DE OPOSICIÓN DE PROMOCIÓN INTERNA A ADMINISTRATIVO
ADMINISTRACIÓN LOCAL — Municipal — Porriño, O (Persoal, oposicións, 08/03/2019)

Por Dna. Eva García de la Torre, Alcaldesa-Presidenta do Concello de O Porriño, ditouse con data 13 de febreiro de 2019, no expediente Nº. 5017/2018, a Resolución que a continuación se transcribe literalmente: Rematado o prazo de presentación de solicitudes e de conformidade coas bases da convocatoria Publicadas no BOPPO núm.240, de 14-12-18, que teñen por obxecto a provisión en propiedade de tres prazas vacantes da escala de administración xeral, subescal de administrativo, grupo C, subgrupo C1, mediante promoción interna, incluídas na modificación da OEP do ano 2016, esta Alcaldía de conformidade coas citadas bases e no exercicio das súas atribucións, PRIMEIRO.—Aprobar a seguinte lista provisional de admitidos/as e excluídos/as a referida convocatoria: De conformidade coas Bases que rexen a convocatoria establécese un prazo de 10 días hábiles, contados a partir do seguinte ao da publicación da presente resolución no Boletín Oficial da Provincia de Pontevedra (BOPPO), no taboleiro de anuncios e de forma complementaria, na páxina web municipal www.oporrino.org, para que poidan emendar erros ou defectos que motivaron a súa exclusión e presentar nova documentación, así como para promover a recusación dos membros do tribunal. SEGUNDO.—Determinar que o Tribunal cualificador estará composto polos membros seguintes: Presidenta: Dª. María del Carmen Iglesias Rial, funcionaria técnica de xestión, subgrupo A2, do Concello de Nigrán, sendo a súa suplente DªAynur Eyo Carausu, funcionaria habilitada de carácter nacional interventora municipal, subgrupo A1, do Concello do Porriño. Secretario: D. Daniel Rodríguez González, funcionario oficial da policía local, subgrupo C1, do concello do Porriño, sendo o seu suplente Dª Mirela Maria Solergibert Cocirlau funcionaria técnica de xestión, subgrupo A2 do concello de Mos. Vocais: Documento asinado dixitalmente ao marxe.
DELEGACIÓN DA CELEBRACIÓN DE MATRIMONIO CIVIL O 25 DE MAIO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 09/05/2019)

Visto o expediente 257/2019 tramitado no Rexistro Civil de Vigo, remitido polo Xulgado de Paz de Vilaboa para a celebración de matrimonio civil, que terá lugar o día 25 de maio de 2019, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, 1. Delegar na concelleira Ornela Fernández Salgado a celebración do matrimonio civil, que terá lugar o 25 de maio de 2019, dentro termo municipal do Concello de Vilaboa.2. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. O alcalde, José Luis Poceiro Martínez (sinatura electrónica na marxe)
CORRECCIÓN DE ERROS NAS BASES DA CONVOCATORIA DE VARIOS PROCESOS SELECTIVOS PUBLICADA NO BOPPO DE DATA 01/03/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 05/04/2019)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 25 de febreiro de 2019 (nº 2019003489) pola que se aproban as bases da convocatoria de varios procesos selectivos da Deputación Provincial de Pontevedra (BOPPO de data 01/03/2019); no sentido que onde di (.): PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá en desenvolver por escrito un tema a elixir entre dous extraídos ao azar polo tribunal, un de cada unha das partes do programa, durante un período máximo de unha hora e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. TERCEIRO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias contidas no programa e durante un período máximo de unha hora e media. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. (.)” Debe dicir: PRIMEIRO EXERCICIO, de carácter obrigatorio e eliminatorio. Consistirá en desenvolver por escrito un tema a elixir entre dous extraídos ao azar polo tribunal, un de cada unha das partes do programa, durante un período máximo de unha hora e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias contidas no programa e durante un período máximo de unha hora e media. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. (.)” O que lle traslado para o seu coñecemento, cumprimento e demais efectos. Pontevedra, 3 de abril de 2019 O deputado. O secretario.
DECRETO NOMEAMENTO PERSOAL EVENTUAL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 05/12/2019)

Visto o acordo adoptado na sesión plenaria do data 21 de xuño de 2019 polo que se crea o posto de persoal eventual de confianza como Técnico de coordinación do gabinete de alcaldía e comunicación. Visto o informe de intervención de data 20/06/2019. Visto o cese de Dª Ionela Irina Blanca Ester Alles Alcaria con data 15/11/2019.1º Nomear a Dª Farners Servalls Rodriguez de Sepulveda como persoal eventual para ocupar o posto de traballo de confianza de Técnico de coordinación do gabinete de alcaldía e comunicación coas seguintes características: 2º A persoa nomeada poderá ser cesada ou separada libremente pola Alcaldía en calquera momento do mandato da Corporación. En calquera caso, este persoal de confianza cesará automaticamente en todo caso cando se produza o cesamento ou expire o mandato da autoridade á que presten a súa función de confianza o asesoramento.3º Notificar este decreto á interesada para que no termo de tres días tome posesión do posto.4º Facer público este nomeamento no Boletín Oficial da Provincia, con especificación do réxime de retribución e dedicación.5º Dar conta ó pleno na próxima sesión que se celebre. O alcalde, Andrés Díaz Sobral
APROBACIÓN DO IMPORTE DO PRECIO PÚBLICO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 19/02/2019)

En sesión extraordinaria de Xunta de Goberno Local celebrada o día 08/02/2019, se acordou o seguinte: PRIMEIRO. Declarar a existencia de razóns sociais e de interese público que aconsellan fixar un precio público inferior ó custo da actividade “curso oficial de monitor de ocio e tempo libre”. SEGUNDO. Aprobar o importe do prezo público pola realización da actividade “curso oficial de monitor de ocio e tempo libre” que terá lugar entre o 6 de abril e o 23 de xuño, fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
LISTAXE PROVISIONAL DE ADMITIDOS E EXCLUÍDOS NO PROCEDEMENTO DE SELECCIÓN PARA UNHA PRAZA DE FUNCIONARIO DE CARREIRA TÉCNICO DE XESTIÓN DE ADMINISTRACIÓN XERAL
ADMINISTRACIÓN LOCAL — Municipal — Marín (Persoal, oposicións, 25/11/2019)

Rematado o prazo de presentación de instancias, de acordo co previsto nas “BASES DA CONVOCATORIA DE OPOSICIÓN PARA UNHA PRAZA DE FUNCIONARIO DE CARREIRA TÉCNICO DE XESTIÓN DE ADMINISTRACIÓN XERAL”, publicadas no Boletín Oficial da Provincia de Pontevedra o 16 de agosto de 2019, esta Alcaldía, no uso das facultades que ten atribuídas polo art.21 da Lei 7/1985, de 2 de abril, Reguladora das Bases do Réxime Local, Primeiro.- Aprobar a listaxe provisional de aspirantes admitidos e excluídos en dito proceso selectivo: (*) Co fin de estar exentos da realización do exercicio de lingua galega, os seguintes aspirantes poderán achegar copia do certificado oficial acreditativo do coñecemento da lingua galega antes do fin do prazo de emenda. Segundo.-Expoñer as listas dos aspirantes provisionalmente admitidos e excluídos no taboleiro de anuncios do Concello de Marín e publicalas no Boletín Oficial da Provincia de Pontevedra, concedendo un prazo de DEZ (10) DÍAS HÁBILES, contados a partir do día seguinte á publicación das mesmas, a fin de que os/as aspirantes excluídos/as poidan emendar os defectos que motivaron a súa exclusión, aportar copia do certificado de coñecemento da lingua galega, así como efectuar reclamacións. Rematado dito prazo de dez días hábiles, esta Alcaldía, mediante resolución, aprobará a listaxe definitiva de admitidos e excluídos e procederá á designación dos membros do tribunal cualificador. Na mesma determinarase o lugar, data e hora da celebración do primeiro exercicio, publicándose no taboleiro de anuncios do Concello de Marín e no Boletín Oficial da Provincia de Pontevedra.
DH. W36.67660. SOLICITUDE DE IBERCISA DECK MACHINEY S. A. DE AUTORIZACIÓN OBRAS NO LUGAR DE CAMIÑO PEREIRAS, SANTO ANDRÉ DE COMESAÑA (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/10/2019)

As obras solicitadas consisten na construcción de nave industrial para taller de caldeiraría de planta baixa, 901,07 m² de superficie total construída e 10 m. de altura máxima, con sistema estrutural, fachadas e soleiras de formigón armado e cuberta de panel sandwich, en parcela de referencia catastral 9522114NG1792S0001IB, en zona de policía e a una distancia de 11,99 m. do leito do regato da Rega, no camino Pereiras-Comesaña, parroquia de San Andrés de Comesaña, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de outubro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MODIFICACIÓN PUNTUAL DO ACORDO NÚM.1.27385 DA XUNTA DE GOBERNO DE 14 DE DECEMBRO DE 2018 NO QUE SE APROBAN AS BASES REGULADORAS DO PROGRAMA MUSIGAL 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/03/2019)

A Xunta de Goberno desta Deputación provincial na súa sesión ordinaria do día 15 de febreiro de 2019, adoptou, entre outros, o seguinte acordo: No acordo núm.1.27385 adoptado pola Xunta de Goberno de 14 de decembro de 2018 no que se aproban as bases reguladoras do Programa Musigal 2019, faise a seguinte modificación:
APROBACIÓN DEFINITIVA DO PLAN DE ACTUACIÓN MUNICIPAL DO CONCELLO DE PONTEVEDRA DE RISCO DE INUNDACIÓNS POR ROTURA DA PRESA DE EIRAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/12/2019)

O Pleno do Concello de Pontevedra, na sesión ordinaria que tivo lugar o día 18.11.2019, adoptou o seguinte acordo de prestar aprobación definitiva ao “Plan de Actuación Municipal do Concello de Pontevedra, Ponte Sampaio, de risco de inundacións por rotura da Presa de Eiras” -elaborado pola Xunta de Galicia e desenvolto e conformado pola xefatura do Servizo de Bombeiros e polo enxeñeiro xefe da Oficina Técnica de Medio Ambiente, Infraestruturas, Enxeñería e Servizos-, documento modificado tralo informe da Subdirección Xeral de Planificación e Protección Civil do 14/01/2019, composto de dous tomos conformados polo enxeñeiro municipal adscrito á OTMAIES en datas 05/02/2019 e 06/02/2019, que foi debidamente homologado ao abeiro do a rtigo 33 da Lei 5/2007, do 7 de maio, por acordo da Comisión Técnica Permanente de Protección Civil en data 03/09/2019; e asemade, dispoñer que na súa publicación e no dilixenciamento do Tomo 2 se proceda a substituir e actualizar a identidade da nova Titular de gabinete de información e suplente da dirección do PAM, dona Eva Villaverde Pego; con inclusión tamén dos seus datos no Anexo I que contén o Directorio Telefónico do PAM. Un exemplar do plan aprobado para consulta pública estará a disposición de calquera persoa interesada, ademais de na sede electrónica https://sede.pontevedra. gal/public/dynamic/transparency/planninginfo/), nos servizos técnicos municipais (dependencias da OTMAIES, sitas na Casa do Concello, na Praza da España núm.1), en horario de oficina. Contra o acto que se notifica, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 29 de novembro de 2019 O Alcalde do Concello de Pontevedra Miguel Anxo Fernández Lores
CONVOCATORIA ASEMBLEA XERAL ORDINARIA
SECCIÓN NON OFICIAL —  — ComunidadE de Usuarios de Auga de A Riña–Oia (Outros documentos, notificacións e informacións públicas, 26/06/2019)

Pola presente convócase a tódolos comuneiros/as á Asemblea Xeral Ordinaria a celebrar o próximo 20 de Xullo do 2019, no Centro Cultural de Santa María de Oia, ás 19:30 horas en primeira convocatoria e ás 20:00 horas en segunda convocatoria, para tratar a seguinte: Rogamos a asistencia de tódolos socios comuneiros. O presidente Indalecio Rodríguez Treinta
DELEGACIÓN OFICIO VODA 10/08/2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 05/08/2019)

Con data 24 de xullo de 2019 o Arslan Dotel Daquinta ditou o Decreto número 2019-2518 en resposta a solicitude n.º 5996 de 28 de xuño de 2019, para a autorización de matrimonio civil entre PGDC e MSMP, a realizar no Concello o vindeiro 10 de agosto de 2019. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Señora Concelleira da Corporación Dona Rosa covelo Alonso a súa atribución para a autorización do matrimonio civil referenciado. O Alcalde, Xosé Represas Giráldez (Documento asinado electronicamente)
MODIFICACIÓN DO REGULAMENTO DA ESCOLA DE OCIO E TEMPO LIBRE, E ESCOLA DE VERÁN
ADMINISTRACIÓN LOCAL — Municipal — Ribadumia (Ordenanzas e Regulamentos, 22/11/2019)

O Pleno da Corporación, en sesión ordinaria celebrada con data 7 de novembro de 2019, acordou a aprobación provisional da “Modificación do Regulamento da Escola de Ocio e Tempo Libre e Escola de Verán do Concello de Ribadumia”, expoñéndose dita modificación ao público polo plazo de trinta días hábiles, contados a partir do seguinte a esta publicación, a fin de que os interesados poidan examinar o expediente e presentar as reclamacións que estimen oportunas. De non presentarse reclamacións durante o período de exposición, entenderase definitivamente adoptado o devandito acordo. Ribadumia, 13 de novembro de 2019 O Alcalde, David J. Castro Mougán
DEDICACIÓNS EXCLUSIVAS DOS MEMBROS DA CORPORACIÓN
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 03/07/2019)

O Pleno da Corporación de Vilanova de Arousa en sesión extraordinaria celebrada o día 24 de xuño de 2019 adoptou o seguinte acordo: Primeiro.- Acorda-lo réxime de dedicación exclusiva á Corporación do Alcalde-Presidente GONZALO DURÁN HERMIDA, percibindo unha retribución bruta anual de CINCUENTA E TRES MIL SESENTA E CINCO EUROS CON TRINTA CÉNTIMOS DE EURO. (53.065,30 €) a percibir en catorce mensualidades. Á dita contía aplicarase o incremento retributivo adicional vinculado á evolución do PIB que se aprobe para o persoal do sector público de acordo co artigo 3.2 do Real Decreto 24/2018, do 18 de decembro (BOE nº 312, do 27 de decembro) polo que se aproban medidas urxentes no ámbito de retribucións do sector público. Segundo.- Acorda-lo réxime de dedicación exclusiva á Corporación do 1º Tenente de Alcalde JAVIER TOURÍS ROMERO, percibindo unha retribución bruta anual de VINTE E NOVE MIL SEISCENTOS SESENTA E CATRO EUROS CON OITENTA E DOUS CÉNTIMOS DE EURO (29.664,82 €) a percibir en catorce mensualidades. Terceiro.- Acorda-lo réxime de dedicación exclusiva á Corporación da 2ª Tenente de alcalde NURIA MORGADE POUSO percibindo unha retribución bruta anual de VINTE E NOVE MIL SEISCENTOS SESENTA E CATRO EUROS CON OITENTA E DOUS CÉNTIMOS DE EURO (29.664,82 €) a percibir en catorce mensualidades. Cuarto.- Acorda-lo réxime de dedicación exclusiva á Corporación da concelleira ANA MARÍA CARBALLA MAGARIÑOS percibindo unha retribución bruta anual de VINTE E NOVE MIL SEISCENTOS SESENTA E CATRO EUROS CON OITENTA E DOUS CÉNTIMOS DE EURO (29.664,82 €) a percibir en catorce mensualidades. Quinto.- Ás contías reflectidas nos apartados anteriores se lles aplicará o incremento retributivo adicional vinculado á evolución do PIB que se aprobe para o persoal do sector público de acordo co artigo 3.2 do Real Decreto 24/2018, do 18 de decembro (BOE nº 312, do 27 de decembro) polo que se aproban medidas urxentes no ámbito de retribucións do sector público. Sexto.- Ao longo do mandato 2019-2023 dita retribución será incrementada anualmente na mesma porcentaxe que a fixada pola normativa básica do estado para as retribucións dos empregados públicos. Sétimo.- A eficacia do presente acordo quedará demorada ata que se aprobe a modificación orzamentaria pertinente. Entre tanto, os membros da Corporación aos que fai referencia este acordo continuarán a percibir as contías fixadas polo Pleno da Corporación na sesión celebrada o día 25 de xuño de 2015. Oitavo.- Polos servizos do concello procederase a causar alta no réxime da Seguridade Social correspondéndolle ao concello o abono da cota empresarial. Vilanova de Arousa, a 26 de xuño de 2019. O alcalde Gonzalo Durán Hermida
APROBACIÓN INICIAL DO EXPEDIENTE DE SUPLEMENTO DE CRÉDITO 2/2018 (MODIFICACIÓN DE CRÉDITOS 27/2018)
ADMINISTRACIÓN LOCAL — Municipal — Tui (Presupostos e cadros de persoal, 09/01/2019)

Aprobado inicialmente polo Pleno da corporación, en sesión ordinaria de data 27 de decembro de 2018, o Expediente de Suplemento de Crédito nº 2/2018 (Modificación de Créditos nº 27/2018), con cargo ao Remanente Líquido de Tesourería para gastos diversos para financiar as obras de demolición de construción pirotecnia, exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui, documento asinado dixitalmente á marxe. O alcalde Carlos Vázquez Padín
ACTA DE ENTREGA AO CONCELLO DE SOUTOMAIOR DO TREITO URBANO ENTRE O PUNTO QUILOMÉTRICO 0+000 E O PUNTO QUILOMÉTRICO 0+441 DA E. P. 2908 ARCADE-AMOEDO (RÚA ROSALÍA DE CASTRO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/05/2019)

O día 23 de abril de 2019 asinouse a acta de entrega ao Concello de Soutomaior do treito urbano entre o P. Q. 0+000 e o P. Q. 0+441 da E. P. 2908 Arcade-Amoedo (rúa Rosalía de Castro). En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 23 de abril de 2019 Dunha parte, D. Rafael Ruben Markaida Graterol, na súa condición de deputado de Mobilidade da Deputación de Pontevedra, Doutra parte, D. Anacleto Chavete Onterube, na súa condición de alcalde do Concello de Soutomaior, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Soutomaior do treito urbano entre o punto quilométrico 0+000 e o punto quilométrico 0+441 da E. P. 2908 Arcade – Amoedo (rúa Rosalía de Castro). A Deputación de Pontevedra desenvolveu na zona que agora se transfire o proxecto de “Mellora da mobilidade peonil na E. P. 2908 Arcade – Amoedo”. Pola súa banda o Concello de Soutomaior solicitou á Deputación de Pontevedra o día 3 de maio de 2018 o cambio de titularidade do tramo da estrada referida, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 40/2019, do 4 de abril, publicado no Diario Oficial de Galicia en data 22 de abril 2019, aprobou o cambio de titularidade proposto. Este acto dá execución material ó previsto no artigo 3º do Decreto 27/2019, do 7 de marzo, e formaliza a entrega ó Concello de Soutomaior do treito urbano entre o punto quilométrico 0+000 e o punto quilométrico 0+441 da E. P. 2908 Arcade – Amoedo (rúa Rosalía de Castro). E en proba de conformidade asinan os comparecentes por triplicado e cun só efectos no lugar e coa data arriba indicada. DEPUTADO DE MOBILIDADE O ALCALDE DO CONCELLO DE SOUTOMAIOR Rafael Ruben Markaida Graterol Anacleto Chavete Onterube O que se fai público para xeral coñecemento e para os efectos oportunos. Pontevedra, 20 de maio de 2019 O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay.
APROBACIÓN DO PADRÓN DA AUGA 2019–2T
ADMINISTRACIÓN LOCAL — Municipal — Soutomaior (Recadación, 09/09/2019)

Aprobado por Resol ución de Alcaldía núm.2019-0032 de data 13 de agosto de 2019 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 2º trimestre do ano 2019, Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa pub licación no BOP. Soutomaior, a 14 de agosto de 2019. O alcalde Agustín Reguera Ocampo
APROBACIÓN INICIAL DA MODIFICACIÓN DA ORDENANZA FISCAL REGULADORA DO ICIO
ADMINISTRACIÓN LOCAL — Municipal — Oia (Ordenanzas e Regulamentos, 05/03/2019)

A través do presente faise público que o Concello en Pleno, en sesión extraordinaria celebrada o 21 de febreiro de 2019, aprobou inicialmente a modificación da ordenanza fiscal reguladora do ICIO, para inclusión de bonificacións potestativas do artigo 103 do T. R. 2/2004 da Lei de Facendas Locais, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 22 de febreiro de 2019. A Alcaldesa Asdo Martha Janeth Ayten Cotu Karamfilov *Asdo dixitalmente á marxe
PREZOS PÚBLICOS CENTROS MUNICIPAIS MARZO 2019
ADMINISTRACIÓN LOCAL — Municipal — Ponteareas (Recadación, 14/05/2019)

Por Decreto de Alcaldía, núm.2019-1481, de 30 de abril de 2019, aprobáronse as liquidacións de cotas aos usuarios correspondentes ao mes de MARZO de 2019 para os seguintes servizos municipais: Conservatorio municipal Reveriano Soutullo, Escola de Musica Vila do Corpus municipal, Escola infantil municipal, Residencia de maiores municipal, Servizo de Axuda no fogar dependencia e Servizo de axuda no fogar municipal e Ludoteca Municipal por un importe de 38.494,16euros Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendasmunicipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
DH. W36.67602. SOLICITUDE DA CMVMC CHAMOSA, DE AUTORIZACIÓN DE OBRAS NO LUGAR DE CHAMOSA, PARROQUIA DE FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/12/2019)

As obras solicitadas consisten na instalación de pasarela de madeira sobre o regato da Freixa, no punto de coordenadas UTM (X: 552.260 Y: 4.715.812). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de novembro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DUNHA BOLSA DE TRABALLO DE OPERARIO/A DE LIMPEZA
ADMINISTRACIÓN LOCAL — Municipal — Redondela (Persoal, oposicións, 21/03/2019)

O Sr. Alcalde ditou a Resolución núm.2019-0713, con data de 13/03/2019, pola que aproba as bases que rexerán a bolsa de traballo de Operario/a de Limpeza (Persoal Laboral, Grupo V, nivel de destino 14), por oposición libre. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral do concello, na sede electrónica ou páxina web do concello (www.redondela. gal) e será dirixida ao alcalde, con independencia de que se admitirá calquera outro modelo no que consten os datos da persoa solicitante, DNI, domicilio, teléfonos de contacto e correo electrónico. A presentación de solicitudes poderá facerse no rexistro xeral do Concello ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas, no prazo máximo de 8 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 13 de marzo de 2019. O alcalde, Javier Bas Corugeira
APROBACIÓN DEFINITIVA MODIFICACIÓN ORZAMENTARIA 23/19
ADMINISTRACIÓN LOCAL — Municipal — Gondomar (Presupostos e cadros de persoal, 05/12/2019)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 17 de outubro de 2019, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal por importe de 376.869,38 euros, que se fai público resumido por capítulos: Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado.
COBRANZA PADRÓN P. P. SERVIZO AXUDA NO FOGAR OUTUBRO 2019
ADMINISTRACIÓN LOCAL — Municipal — Cambados (Recadación, 20/12/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF OUTUBRO 2019 o seguinte: Durante o prazo comprendido entre 20 de Decembro de 2019 ata o 21 de Febreiro de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xaneiro de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVOCATORIA PROCESO SELECTIVO MONITORES E DIRECTOR DE TEMPO LIBRE
ADMINISTRACIÓN LOCAL — Municipal — Cangas (Persoal, oposicións, 14/05/2019)

A Xunta de Goberno Local do Concello de Cangas de data 22/04/2019 aprobou a convocatoria e as bases dos procesos selectivo para a contratación de 1 director e 13 monitores de actividades de tempo libre para o programa municipal “Enredos de verán 2019”. As bases estarán expostas no Taboleiro de Anuncios e na páxina web do Concello (www.cangas. gal). O período de presentación de instancias será de 10 días hábiles a partir do día seguinte ao da publicación deste anuncio. Cangas, 02 de maio de 2019.—O Alcalde, Xosé Manuel Pazos Varela.
EDICTO SUBVENCIÓNS DEPORTIVAS
ADMINISTRACIÓN LOCAL — Municipal — Tomiño (Subvencións e axudas, 05/08/2019)

A Xunta de Goberno do Concello de Tomiño, na súa sesión do 29 de Xullo de 2019, acordou e por unanimidade no ámbito das súas competencias a CONCESIÓN DE SUBVENCIÓNS PARA ACTIVIDADES DEPORTIVAS DE TOMIÑO PARA O ANO 2019 tras a tramitación do correspondente expediente, concedendo as seguintes axudas: TOMIÑO, (data e sinatura dixital ao marxe) A Alcaldesa, Sandra González Álvarez
APROBACIÓN DEFINITIVA MODIFICACIÓNS ORZAMENTARIAS Nº23 E Nº24/2019 SUPLEMENTO DE CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 08/10/2019)

O Pleno desta Corporación, en sesión extraordinaria celebrada o día 3 de setembro de 2019, acordou a aprobación inicial dos expedientes de modificación orzamentaria nº23/2019 na modalidade de suplemento de crédito e nº24/2019 na modalidade de crédito extraordinario, segundo o expediente que se expuxo ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ao da inserción do correspondente anuncio de aprobación inicial no Boletín Oficial da Provincia, nº172 de 9 de setembro de 2019. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporada a modificación orzamentarias apro bada queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. Asinado dixitalmente a marxe. O alcalde, Luciano Sobral Fernández
APROBACIÓN INICIAL DESAFECTACIÓN ESCOLA UNITARIA DE TORNEIROS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 28/05/2019)

O Pleno da Corporación municipal na sesión extraordinaria de data 6 de maio de 2019, acordou o que de seguido se transcribe: “1º) Aprobar inicialmente a desafectación da Escola Unitaria de Torneiros.2º) Someter o expediente a exposición pública mediante publicación no Boletín Oficial da Provincia, e Taboleiro de edictos do Concello. “ Dito expediente será exposto o público por periodo de 30 días mediante publicación no taboleiro de anuncios do Concello e no Boletín Oficial da Provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 16 de maio de 2019. A Alcaldesa. Eva García de la Torre.
CONVOCATORIA ASEMBLEA XERAL EXTRAORDINARIA
SECCIÓN NON OFICIAL —  — ComunidadE de Usuarios de Augas A Granxa (Outros documentos, notificacións e informacións públicas, 24/09/2019)

Convócase a unha asemblea extraordinaria a tódolos usuarios e membros de dita comunidade no “Centro social” de A Granxa s/n, concello de Baiona e provincia de Pontevedra, o día 19/10/2019, ás 17:00 h en primeira convocatoria ou, se procede, ás 18:00 h en segunda convocatoria, para tratar a seguinte orde do día: 1º Aprobar en asemblea asociarse a Coxapo 2º Propoñer xuntanzas coa comunidade de montes no referinte á auga da traída 3º Medidas a tomar pola xunta directiva e xurado sobre os usuarios que teñen débedas coa comunidade 4º Rogos e preguntas.
APROBACIÓN INICIAL DA MODIFICACIÓN DO REGULAMENTO DO SERVIZO DE COLABORACIÓN NA XESTIÓN DAS SANCIÓNS DE TRÁFICO
ADMINISTRACIÓN LOCAL — Provincial — Deputación Provincial (Ordenanzas e Regulamentos, 05/12/2019)

O Pleno da Deputación Provincial de Pontevedra na sesión ordinaria que tivo lugar o día 29 de novembro de 2019, acordou a aprobación inicial da modificación do regulamento do servizo de colaboración na xestión das sancións de tráfico. De conformidade co disposto no artigo 49 da Lei 7/1985, de 2 de abril, Reguladora das Bases de Réxime Local, sométese a información pública este expediente que poderá examinarse no Servizo de Contratación, Facenda e Patrimonio da Deputación de Pontevedra polo prazo de trinta días hábiles para a presentación de reclamacións e suxestións. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” os correspondentes informes do expediente de aprobación inicial da modificación do regulamento do servizo de colaboración na xestión das sancións de tráfico e o texto íntegro do citado regulamento unha vez introducidas as modificacións aprobadas polo pleno. O que se fai público para xeral coñecemento e efectos. Pontevedra, 29 de novembro de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O Secretario, Carlos Cuadrado Romay.